CELEX: E2014J0017
Language: sk
Date: 2015-03-31 00:00:00
Title: Rozsudok súdu z 31. marca 2015 vo veci E-17/14 – Dozorný úrad EZVO/Lichtenštajnské kniežatstvo (Nesplnenie záväzkov štátu EZVO, ktorý je členom EHP – Sloboda usadiť sa – Obmedzenia týkajúce sa výkonu povolania „dentista“ v Lichtenštajnsku – proporcionalita)

22.10.2015   
            
            
               SK
            
            
               Úradný vestník Európskej únie
            
            
               C 350/5
            
         ROZSUDOK SÚDU
   z 31. marca 2015
   vo veci E-17/14
   Dozorný úrad EZVO/Lichtenštajnské kniežatstvo
   (Nesplnenie záväzkov štátu EZVO, ktorý je členom EHP – Sloboda usadiť sa – Obmedzenia týkajúce sa výkonu povolania „dentista“ v Lichtenštajnsku – proporcionalita)
   (2015/C 350/08)
   Vo veci E-17/14, Dozorný úrad EZVO/Lichtenštajnské kniežatstvo – ŽIADOSŤ o vyhlásenie, že Lichtenštajnské kniežatstvo si nesplnilo svoje záväzky vyplývajúce z článku 31 Dohody o EHP tým, že ponechalo v platnosti vnútroštátne predpisy, ako napr. článok 63 zákona o zdravotnej starostlivosti a prechodné ustanovenia zákona, ktorým sa ruší uvedený článok, vrátane uplatniteľnosti článku 63 ods. 2 zákona o zdravotnej starostlivosti, pokiaľ ide o požiadavku, aby „dentista“ oprávnený na výkon svojho povolania vykonával toto povolanie ako zamestnanec pod priamym dohľadom, vedením a na zodpovednosť plne kvalifikovaného zubného lekára, Súd EZVO v zložení Carl Baudenbacher, predseda, Per Christiansen (sudca spravodajca) a Páll Hreinsson, sudcovia, vyniesol 31. marca 2015 rozsudok, ktorého výroková časť znie takto:
   Súd EZVO týmto:
   
               1.
            
            
               vyhlasuje, že Lichtenštajnské kniežatstvo si nesplnilo svoje záväzky vyplývajúce z článku 31 Dohody o EHP tým, že ponechalo v platnosti článok 63 zákona o zdravotnej starostlivosti, v ktorom sa vyžaduje, aby osoba, ktorá má kvalifikáciu dentistu, v nemeckom jazyku označovanú ako „Dentist“, musela vykonávať toto povolanie ako zamestnanec, pod priamym dohľadom, vedením a na zodpovednosť plne kvalifikovaného zubného lekára („Zahnarzt“).
            
         
               2.
            
            
               nariaďuje Lichtenštajnskému kniežatstvu uhradiť trovy tohto konania.